ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง 
นร02670004936

ขอให้ตรวจสอบสถานบันเทิงเปิดให้บริการเกินเวลากฎหมายกำหนด และเปิดเพลงส่งเสียงดังรบกวน บริเวณร้าน ......ซอยเทียนทอง 4  แขวงแสมดำ เขตบางขุนเทียน กรุงเทพมหานคร จุดสังเกต เส้นทางไปร้านฯดังกล่าว สามารถเข้าได้หลายทาง จะเข้าจากด้านข้างศูนย์การค้าเซ็นทรัลพระราม 2 หรือเข้าจากข้างสำนักงานเขตบางขุนเทียน โดยร้านฯ ตั้งอยู่ใกล้กับสนามฟุตซอล ชื่อบีบี เนื่องจากผู้ร้องแจ้งว่า สถานบันเทิงฯดังกล่าว เปิดให้บริการเกินเวลาเป็นประจำบ่อยครั้ง ไปจนถึงช่วงเวลา 03.00 - 04.00 น. บางวันก็เปิดให้บริการจนถึงเวลา 06.00 น. ทำให้เวลามีการเปิดเพลง หรือเล่นดนตรีสด เสียงจะดังทุ้มออกมาถึงด้านนอก รบกวนประชาชนที่อาศัยอยู่บริเวณรอบข้าง จนพักผ่อนไม่ได้ ซึ่งรอบข้างมีทั้งบ้านที่อยู่อาศัย ห้องเช่า และอพาร์ทเม้นท์จำนวนมาก ส่งผลทำให้ได้รับความเดือดร้อนมาเป็นระยะเวลาหลายเดือนแล้ว เบื้องต้นมีการแจ้งเรื่องไปยังสถานีตำรวจนครบาลท่าข้าม ซึ่งเป็นพื้นที่รับผิดชอบ แต่ยังไม่ได้มีการแก้ไขปัญหา ผู้ร้องจึงขอให้หน่วยงานที่เกี่ยวข้องเข้าไปดำเนินการตรวจสอบสถานบันเทิงฯดังกล่าว และแก้ไขปัญหาเสียงดังรบกวนด้วย 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata